Diari Oficial de la Generalitat Valenciana


Sumari del DOGV 2855, del 24-10-1996 (1996/839649)

ORDRE de 25 de setembre de 1996, de la Conselleria de Presidència, per la qual es prorroga el període de aprofitament de les beques per a la realització de pràctiques professionals de mitjans de comunicació social, convocades per Resolució de 24 de novembre de 1995, del secretari general de Presidència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2855

Data del DOGV
:   24-10-1996

Secció del DOGV
:   ALTRES DISPOSICIONS

Número del document
:   1996/839649


Data del document
:   25-09-1996

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 25 de setembre de 1996, de la Conselleria de Presidència, per la qual es prorroga el període de aprofitament de les beques per a la realització de pràctiques professionals de mitjans de comunicació social, convocades per Resolució de 24 de novembre de 1995, del secretari general de Presidència.   
Per Resolució de 24 de novembre de 1995, del secretari general de la Presidència (publicada en el DOGV núm. 2640, de 5 de desembre), es van convocar 25 beques per a la realització de pràctiques professionals de mitjans de comunicació social i es van aprovar les bases per a la seua concessió.  
Les esmentades beques es van adjudicar per Resolució de la Secretaria General de la Presidència, de data 22 de març de 1996, i el període de gaudi es va iniciar l'1 d'abril de 1996 i acabarà el 31 de desembre de 1996, d'acord amb allò previst en l'article 3r de les bases de la convocatòria.  
Atès el nombre de sol·licituds que és previsible que es presenten i la duració del procés selectiu, l'adjudicació de les beques corresponents a la convocatòria de 1997 es produirà durant el primer trimestre de l'exercici. Per la qual cosa, i per tal que no es produesca una interrupció entre els períodes de gaudi de les convocatòries de beques corresponents als exercicis de 1996 i de 1997, procedeix la pròrroga del període de gaudi de 1996 durant el primer trimestre de 1997, fins que es produesca l'adjudicació de la convocatòria de beques de l'exercici de 1997.  
Per tot allò exposat i fent ús de les facultats que m'atribueixen els arts. 16 del Decret 44/96, de 25 de març, pel qual s'aprova el Reglament Orgànic de la Conselleria de Presidència i l'art. 35c de la Llei 5/1983, de 30 de desembre, de Govern Valencià,   
Ordene:  
Article únic  
El període de gaudi de les beques de la convocatòria de 1996 es prorroga fins que es produesca la incorporació dels becaris corresponents a la convocatòria de 1997. El termini màxim de pròrroga és de 3 mesos i queda condicionada a l'existència de consignació pressupostària.  
Disposició final  
Aquesta Ordre vigirà a partir del dia de la seua publicació al DOGV.  
València, 25 de setembre de 1996  
El conseller de Presidència,  
Joaquín Ripoll Serrano